મંજુલાબહેને ડૉક્ટરે આપેલી સલાહ વિશે જણાવતાં તેમની દીકરી બીનાએ કહ્યું હતું કે ‘મમ્મીએ બધો સામાન પણ પૅક કરીને રાખ્યો હતો. આજે તે ફ્લૅટમાં શિફ્ટ થવાનાં હતાં. મેમણ બૅન્કમાં મૂકેલી રકમ ફસાઈ જતાં મમ્મીને ડિપ્રેશન હતું એ માટે અમે તેમની સારવાર પણ કરાવતાં હતાં. તેઓ બહુ જ ચલવિચલ રહેતાં હતાં. વચ્ચે અમે તેમનું કોકિલાબેન ધીરુભાઈ અંબાણી હૉસ્પિટલમાં પણ ચેક-અપ કરાવ્યું હતું. ત્યાંના ન્યુરોલૉજિસ્ટ ડૉક્ટર રાવે મમ્મીને ઍડ્વાઇઝ આપી હતી કે તમે વિલપાવર રાખો અને નેગેટિવ વિચારવાનું છોડી દો. તેમની આવક બંધ થઈ જતાં અમે તેમને ટિફિન બંધાવી દીધું હતું. ક્યારેક-ક્યારેક મારા ઘરે પણ મમ્મી આખો દિવસ રહેતાં, પણ રાતે તે તેમની રૂમ પર ચાલી જતાં હતાં.’